cyanic-selkie/wikianc huggingface dataset:
याजूज माजूज
इस्लाम में याजूज माजूज
याजूज व माजूज हज़रत नूह अलैहिस्सलाम के बेटे याफ़िस की औलाद से हैं। यह दोनों चार सौ क़बीलों और उम्मतों के सरदार हैं। उनकी कसरत का कोई अंदाज़ा नहीं लगाया जासकता  है। मख़लूक़ात में फ़रिश्तों के बाद उन्हें कसरत दी गई है। उनमें कोई भी ऐसा नहीं है जिसके एक हज़ार औलाद न हों। यानी वह उस वक़्त तक नहीं मरते जब तक एक हज़ार औलाद पैदा न करलें। यह लोग तीन क़िस्म के हैं। एक वह जो ताड़ से ज़्यादा लम्बे हैं। दूसरे वह जिनकी लम्बाई व चौड़ाई बराबर है यानी उनकी मिसाल हाथी से दी जा सकती है। तीसरे वह जो अपना एक कान बिछाते व दूसरा ओढ़ते हैं। उनके सामने लोहा, पत्थर और पहाड़ तो कोई चीज़ ही नहीं है। यह हज़रत नूह अलैहिस्सलाम के ज़माने में दुनिया के आख़िर में उस जगह पैदा हुए थे जहाँ सबसे पहले सूरज निकला था। ज़माना -ए- फ़तरत से पहले यह लोग अपनी जगह से निकलते थे और अपने क़रीब की सारी दुनिया को खा पी जाते थे। यानी हाथी, घोड़ा, ऊँट इंसान, जानवर, खेती बाड़ी जो भी सामने आजाता था सबको हज़म कर जाते थे। वहाँ के लोग उनसे बहुत तंग थे। ज़मान – ए- फ़तरत में हज़रत ईसा अलैहिस्सलाम के बाद जब ज़ुल क़रनैन उस जगह पहुँचे और उन्हें वहाँ का वाक़िया मालूम हुआ और वहाँ की मख़लूक़ ने उनसे अर्ज़ किया कि हमें इस मुसीबत, याजूज माजूज से बचाईये तो उन्होंने दो पहाड़ों के उस दरमियानी रास्ते को, जिससे वह आते जाते थे, अल्लाह के हुक्म से लोहे की दीवार से बंद कर दिया था। यह दीवार 200 गज़ ऊँची और 50 या 60 गज़ चौड़ी है। इसी दीवार को सद्दे सिकन्दरी कहते हैं। क्योँकि ज़ुल क़रनैन का असली नाम सिकन्दर था। सद्दे सिकन्दरी के बन जाने के बाद उनकी ख़ुराक साँप क़रार दी गई, जो आसमान से बरसते हैं। यह क़ौम इमाम अलैहिस्सलाम के ज़हूर तक वहीं पर बंद रहेगी। उनका असूल व तरीक़ा यह है कि वह लोग पूरी रात सद्दे सिकन्दरी को चाट कर काटते हैं। जब सुबह होती है और उनके ज़िस्मों को धूप लगती है तो हट जाते हैं। फिर दूसरी रात कटी हुई दीवार भी पुर हो जाती है और वह फिर उसे काटने में लग जाते हैं। यह लोग इमाम अलैहिस्सलाम के ज़माने में ख़ुरूज करेंगे दीवार कट जायेगी और यह निकल पड़ेंगे। उस वक़्त हालत यह होगी कि यह सब लोग पूरी दुनिया में फैल जायेंगे और निज़ाम को दरहम बरहम करना शुरू कर देंगे। लाख़ों लोग मारे जायेंगे और दुनिया की खाने पीने की कोई चीज़ ऐसी बाक़ी न रहेगी जिस पर यह तसर्रुफ़ न करलें। यह लोग बला के जंग जू होंगे और दुनिया को मार कर खा जायेंगे। यह लोग आसमान पर तीर फ़ेंक कर आसमानी मख़लूक़ को मारने का होंसला करेंगे। जब उधर से अल्लाह के हुक्म से खूँन लगा तीर वापस आयेगा तो यह बहुत खुश होंगे और आपस में कहेंगे कि अब हमारा इक़्तेदार ज़मीन से बलंद हो कर आसमान तक पहुंच गया है। इसी दौरान हज़रत इमाम महदी अलैहिस्सलाम की बरकत और हज़रत ईसा अलैहिस्सलाम की दुआ से अल्लाह एक बीमारी भेजेगा जिसको अरबी में नग़फ़ कहते हैं। यह बीमारी नाक से शुरू हो कर ताऊन की तरह एक ही रात में उन सबका काम तमाम कर देगी। उनके मरने के बाद उनके मुरदा जिस्मों को खाने के लिए उनक़ा नामी परिन्दा पैदा होगा जो ज़मीन से उनकी ग़ंदगी को साफ़ कर देगा।
कंजरवेटिव पार्टी नेतृत्व चुनाव (यूके), 2022
जॉनसन को थेरेसा मे की जगह लेने के लिए चुना गया था क्योंकि मे अपने ब्रेक्सिट वापसी समझौते के लिए बहुमत हासिल करने में असमर्थ थीं। जॉनसन ने 2019 कंजर्वेटिव पार्टी नेतृत्व चुनाव के अंतिम दौर में जेरेमी हंट को हराया था।
वोटिंग 13 जुलाई से 2 सितंबर के बीच हुई थी। सांसदों के मतपत्रों की एक वोटिंग के बाद, उम्मीदवारों की सूची को सीमित कर दिया गया था लिज़ ट्रस, विदेश सचिव और जॉनसन के नेतृत्व में महिला और समानता मंत्री, और ऋषि सनक, जिन्होंने 5 जुलाई तक राजकोष के चांसलर के रूप में कार्य किया। 5 सितंबर को, ट्रस को पार्टी का नेतृत्व करने के लिए चुना गया, और 6 सितंबर को प्रधानमंत्री का पद ग्रहण किया। अपने विजय भाषण में, ट्रस ने जॉनसन को धन्यवाद दिया और कहा कि उनकी नई सरकार करों में कटौती करेगी और ऊर्जा संकट से निपटेगी।
बाबू छोटेलाल श्रीवास्तव
बाबू छोटेलाल श्रीवास्तव (28 फरवरी 1889 - 18 जुलाई 1976), छत्तीसगढ के एक स्वतंत्रता सेनानी थे बाबू छोटेलाल श्रीवास्तव दृढ़ता और संकल्प के प्रतीक थे। छत्तीसगढ़ के इतिहास की प्रमुख घटना कंडेल नहर सत्याग्रह के वह सूत्रधार थे।
छोटेलाल श्रीवास्तव का जन्म 28 फरवरी 1889 को कंडेल के एक संपन्न परिवार में हुआ था। पं. सुन्दरलाल शर्मा और नारायणराव मेघावाले के सम्पर्क में आकर उन्होंने राष्ट्रीय आन्दोलनों में भाग लेना शुरू कर दिया। वर्ष 1915 में उन्होंने श्रीवास्तव पुस्तकालय की स्थापना की। यहाँ राष्ट्रीय भावनाओं से ओतप्रोत देश की सभी प्रमुख पत्र-पत्रिकाएं मंगवाई जाती थी। आगे चल कर धमतरी का उनका घर स्वतंत्रता संग्राम का एक प्रमुख केंद्र बन गया। वह वर्ष 1918 में धमतरी तहसील राजनीतिक परिषद के प्रमुख आयोजकों में से थे।
छोटेलाल श्रीवास्तव को सर्वाधिक ख्याति कन्डेल नहर सत्याग्रह से मिली। अंग्रेजी सरकार के अत्याचार के खिलाफ उन्होंने किसानों को संगठित किया। अंग्रेजी साम्राज्यवाद के खिलाफ संगठित जनशक्ति का यह पहला अभूतपूर्व प्रदर्शन था। वर्ष 1921 में स्वदेशी प्रचार के लिए उन्होंने खादी उत्पादन केंद्र की स्थापना की। वर्ष 1922 में श्यामलाल सोम के नेतृत्व में सिहावा में जंगल सत्याग्रह हुआ। बाबू साहब ने उस सत्याग्रह में भरपूर सहयोग दिया। जब वर्ष 1930 में रुद्री के नजदीक नवागांव में जंगल सत्याग्रह का निर्णय लिया गया, तब बाबू साहब की उसमें सक्रिय भूमिका रही। उन्हें गिरफ्तार कर जेल भेज दिया गया। जेल में उन्हें कड़ी यातना दी गई। वर्ष 1933 में गांधीजी ने पुनः छत्तीसगढ़ का दौरा किया। वह धमतरी गए। वहां उन्होंने छोटेलाल बाबू के नेतृत्व की प्रशंसा की। वर्ष 1937 में श्रीवास्तवजी धमतरी नगर पालिका निगम के अध्यक्ष निर्वाचित हुए। वर्ष 1942 के भारत छोड़ो आंदोलन में भी बाबू साहब की सक्रिय भूमिका थी। उन्हें गिरफ्तार कर लिया गया।
कंडेल में 18 जुलाई 1976 को उनका देहावसान हो गया।
जीवनचरित
जीवनचरित, किसी व्यक्ति के जीवन वृत्तांतों को सचेत और कलात्मक ढंग के बारे लिखे उपन्यास अथवा लेख को कहा जा सकता है। प्रसिद्ध इतिहासज्ञ और जीवनी-लेखक टामस कारलाइल ने अत्यन्त सीधी सादी और संक्षिप्त परिभाषा में इसे "एक व्यक्ति का जीवन" कहा है। यद्यपि इतिहास कुछ हद तक, कुछ लोगों की राय में, महापुरुषों का जीवनवृत्त है तथापि जीवनचरित उससे एक अर्थ में भिन्न हो जाता है। जीवनचरित में किसी एक व्यक्ति के यथार्थ जीवन के इतिहास का आलेखन होता है, अनेक व्यक्तियों के जीवन का नहीं। फिर भी जीवनचरित का लेखक इतिहासकार और कलाकार के कर्त्तव्य के कुछ समीप आए बिना नहीं रह सकता। जीवनचरितकार एक ओर तो व्यक्ति के जीवन की घटनाओं की यथार्थता इतिहासकार की भाँति स्थापित करता है; दूसरी ओर वह साहित्यकार की प्रतिभा और रागात्मकता का तथ्यनिरूपण में उपयोग करता है। उसकी यह स्थिति संभवत: उसे उपन्यासकार के निकट भी ला देती है।
जीवनचरित की सीमा का यदि विस्तार किया जाय तो उसके अंतर्गत (आत्मकथा) भी आ जायगी। यद्यपि दोनों के लेखक पारस्परिक रुचि और संबद्ध विषय की भिन्नता के कारण घटनाओं के यथार्थ आलेखन में सत्य का निर्वाह समान रूप से नहीं कर पाते। आत्मकथा के लेखक में सतर्कता के बावजूद वह आलोचनात्मक तर्कना चरित्र विश्लेषण और स्पष्टचारिता नहीं आ पाती जो जीवनचरित के लेखक विशिष्टता होती है। इस भिन्नता के लिये किसी को दोषी नहीं माना जा सकता। ऐसा होना पूर्णत: स्वाभाविक है।
इतिहास
जीवनचरित के प्राचीनतम रूपों के उदाहरण किसी भी देश के धार्मिक, पौराणिक आख्यानों और दंतकथाओं में मिल सकते हैं जिनमें मानवीय चरित्रों, उनके मनोविकारों और मनोभावों का रूपायन हुआ हो। अधिकांशत: दैवी और मानवीय चरित्रों में जीवनचरित्र के कुछेक लक्षण मिल जाते हैं जिनका निर्माण उस काल से ही होता चला आ रहा है जब लेखनकला का विकास भी नहीं हुआ था और इस प्रयोजन के निमित्त मिट्टी और श्रीपत्रों का प्रयोग होता था।
मिस्र और पश्चिमी एशिया के देशों में पत्थरों पर, राजाओं की कब्र की रेलिंगों, स्तंभों और दीवारों की चिकनी सतह पर उनके जीवन की विजयादि से संबंधित बातें उत्कीर्णं करने की परंपरा बहुत पहले ही चल पड़ी थी। उनके जीवनकाल में भी प्रशस्तियों के रूप में इस तरह की उत्कीर्णन होते रहते थे। इस तरह की सामग्री को जीवन-चरित का प्राचीन और प्रारंभिक रूप माना जा सकता है। ऐसे जीवनवृत्तांत इतिहास की दृष्टि से काफी महत्वपूर्ण सिद्ध हुए हैं तथापि कभी कभी इतिहासकार को उनका उपयोग बड़ी सतर्कता से करना पड़ता है।
चीन में ई पू प्रथम शताब्दी के स्सु-मा चिएन ने अपने ऐतिहासिक संस्करणें के एक भाग में समकालीन विशिष्ट व्यक्तियों का जीवनचरित लिखा। बाद में चीनी सम्राट् चिएन के तत्वावधान में चीन की वंशावलियों का इतिहास 1747 में 214 खंडों में संगृहीत और प्रकाशित हुआ जिसमें चीन के पाँच काल्पनिक सम्राटों से लेकर स्सु-मा-चिएन के काल तक के सम्राटों का इतिवृत्तात्मक वर्णन हुआ। ज्योतिषियों, राजनीतिज्ञों, राजसभासदों, हत्यारों तक के जीवन भी उक्त ग्रंथों में लिखे गए। प्राय: उसी समय लिउह्सियांग ने विशिष्ट महिलाओं की जीवनी लिखी। उससे प्रकट है कि ईसा के पूर्व भी चीनी साहित्य में जीवनचरित का महत्वपूर्ण स्थान रहा है।
यूनानी जीवनीकारों में प्लूतार्क विशेष महत्व का है। उसकी कृति में यूनान, रोम और फारस के 46 विशिष्ट और यशस्वी व्यक्तियों के जीवन वृत्तांतों का वर्णन हुआ है। प्लूतार्क से भी चार शताब्दियों पूर्व एक महत्वपूर्ण जीवनी "अनाबासिस सुकरात" के शिष्य जनोफोन ने लिखी। बाद के प्रसिद्ध यूनानी जीवनीकारों में फ्लावियस फिलोस्त्रातस और दियोजिकी लेइर्तिंयस के नाम उल्लेखनीय हैं।
लातीनी साहित्य में पहली सदी ईसा पूर्व का जीवनी-लेखक कार्नेलियस नेपोस विशेष रूप से उल्लेखनीय है। उसने कातो और उसके मित्र सिसरो के चरित लिखे। कार्नेलियस के अन्य जीवनचरित विशिष्ट सेनानायकों से संबंधित हैं।
अंग्रेजी साहित्य में 17वीं सदी के पूर्व का जीवनी साहित्य एक तरह से बहुत संक्षिप्त है। एलिजाबेथ के समकालीन विशिष्ट व्यक्तियों की, यहाँ तक कि शेक्सपीयर आदि की भी, जीवनी के अभाव में साहित्यकारों और इतिहासकारों को शु डिग्री में अनेक अड़चनों का सामना करना पड़ा था। बाद में उस दिशा में अनेक प्रयत्न हुए। 18वीं सदी तक आते आते इसका काफी विकसित रूप जेम्स बासवेल द्वारा लिखित सेम्युअल जान्सन की जीवनी में देखने को मिलता है। 1791 ईदृ में इस जीवनी का प्रकाशन अंग्रेजी जीवनी-साहित्य में एक महत्वपूर्ण घटना है। यह ग्रंथ जीवनी-लेखकों के लिये एक निश्चित शैली और स्वरूप का अनुकरणीय उदाहरण प्रस्तुत करता है।
इसी तरह अमरीका, फ्रांस, स्पेन तथा यूरोपीय महाद्वीप के अन्य देशों के साहित्य में जीवनी-लेखक की जीवित परंपरा देखी जा सकती है। यह साहित्य जीवनचरित के रूप में और आत्मकथा के रूप में रचा गया है।
भारत में जीवनचरित
भारत में ई पू तीसरी शताब्दी के मौर्य सम्राट् अशोक द्वारा शिलाओं पर उत्कीर्ण अभिलेख आदि भी आत्मकथा के ही रूप हैं। यह परंपरा अशोक के बाद अधिकांश भारतीय नरेशों में चल पड़ी थी। जीवन की अथवा प्रशासन की किसी विशिष्ट घटना को जीवित रखने के लिये वे उसे पत्थर के स्तंभों, मंदिरों और उनकी दीवारों, ताम्रपत्रों आदि पर अंकित करवा देते थे। कुषाण और विशेषत: गुप्त सम्राटों का काल इस तरह के संदर्भों से भरा पड़ा है। इसके साथ ही कभी कभी जीवनी लेखन का स्पष्ट रूप भी दिखाई पड़ जाता है। बाण द्वारा रचित हर्षचरित एक ऐसा ही उदारहण है।
बाद के मुगल बादशाहों में तो आत्मकथा लिखना चाव और रुचि की बात ही हो गई थी। बाबर से लेकर जहाँगीर तक सभी ने आत्मकथाएँ लिखी हैं जो क्रमश: इस प्रकार है - बाबरनामा, हुमायूनामा, अकबरनामा, जहाँगीरनामा।
नाभा दास का "भक्तमाल" तथा उसपर प्रियादास की टीका भक्तों के जीवनचरित के संग्रह ग्रंथ हैं। कई अन्य भक्तकवियों ने भी "भक्तमाल" नाम से जीवनचरित संग्रह ग्रंथों की रचना की। पुष्टिमार्गीय वैष्णव संतों और कवियों के ब्रजभाषा गद्य में अंकित जीवनचरित के दो संग्रह "चौरासी वैष्णवन की वार्ता" और "दो सौ बावन वैष्णवन की वार्ता" अपने ढंग से बेजोड़ ग्रंथ हैं।
हिन्दी में जीवनचरित
हिन्दी में भक्तमल को सबसे पुराना जीवनचरित माना जता है। आधुनिक काल में कार्तिक प्रसाद खत्री ने हिन्दी में जीवनचरित लेखन का बीजरोपण किया। नीचे हिन्दी में रचित कुछ जीवनचरित तथ उनके रचनाकारों के नाम दिए गए हैं-
आधुनिक युग
आधुनिक गद्य काल में तो अंग्रेजी, फ्रेंच, जर्मन आदि पश्चिमी भाषाओं के साथ साथ हिंदी, बंगला, मराठी आदि में भी प्रसिद्ध व्यक्तियों के जीवनचरित लिखने की प्रवृत्ति यथेष्ट रूप से बढ़ती जा रही है। आत्मकथाओं में महात्मा गांधी की "सत्य के प्रयोग" शीर्षक आत्मकथा, देशरत्न स्व. राजेन्द्र प्रसाद की आत्मकथा इस प्रसंग में विशेष रूप से उल्लेखनीय हैं।
एडवर्ड सपीर
एडवर्ड सपीर (Edward Sapir ; १८८४-१९३९ ई.) अमेरिकी नृतात्विक भाषावैज्ञानिक थे।
परिचय
एडवर्ड सपीर का जन्म सन्‌ 1884 ई. में लीओबार्क पोलैंड (Leobark Poland) स्थित पश्च्मि पोमेरेनिआ (Western Pomerania) के लाएन्बर्ग (Lauenburg), में हुआ था। वे लिथुआनियन यहूदियों के वंशज थे जिन्होंने पहले इंग्लैड में प्रवास किया और फिर सन्‌ 1889 में संयुक्त राज्य अमेरिका में आकर रहे। अन्तिम के पाँच वर्षों में ये न्यूयार्क सीटी के निम्न पूर्वी क्षेत्र में आकर बस गए। उस समय सपीर की उम्र मात्र दस वर्ष की थी। वे प्रारंभ से ही अकादमिक रूप से एक मेहनती छात्र रहे जिसके फलस्वरूप उन्हें चौदह वर्ष की अल्पायु में ही पुलित्जर छात्रवृत्ति प्रदान की गई जो न्यूयार्क के हॉरेस मैन स्कूल में पढ़ने के लिए योग्य छात्रों को प्रदान की जाती है। वर्तमान में यह विद्यालय देश के सर्वाधिक लोकप्रिय और उच्चकोटि के विद्यालयों में गणनीय है। बावजूद इसके इन्होंने पब्लिक स्कूल में ही पठन-पाठन का निर्णय लिया। सन्‌ 1901 ई. में कोलम्बिया विश्वविद्यालय में नामांकित होने के उपरान्त इन्होंने पुरस्कृत छात्रवृत्ति का लाभ उठाया।
20 वर्ष की आयु में तीन वर्षीय स्नातक डिग्री लेने के उपरान्त इन्होंने भाषाई संबन्धी, जर्मनिक एवं भारतीय वां‍मीमांसा को अपने अध्ययन में केन्द्रीय रूप से स्थान दिया जो तत्कालीन समय में उपलब्ध भाषाई-अध्ययन का सैद्धांतिक क्षेत्र था। स्नाकोत्तर डिग्री कार्यक्रम के अन्तर्गत इस अध्ययनक्रम को बढ़ाते हुए इन्होंने नृतत्त्वविज्ञान के सिद्धांतों के आलोक में भाषाविज्ञान के सिद्धांतों का विश्लेषण किया और फ्रैन्ज बाओज के साथ कुछ पाठ्‍यक्रमों का निर्माण भी किया। बाओज ने सपीर में भाषावैज्ञानिक की उभरती प्रतिभा को पहचाना एवं उन्हें प्रोत्साहित किया।
सन्‌ 1905 ई. में “Herder’s essay on the origin of language” शीर्षक पर शोध-प्रबन्ध के साथ सपीर ने अपनी स्नाकोत्तर डिग्री पूरी की। भाषाई क्षेत्र में उपस्थित तथ्यों और भाषिक विश्लेषण के अनेक अवसर से प्रभावित होकर इन्होंने बाओज के मार्गदर्शन में स्नाकोत्तर अध्ययन को प्रगतिशील रखा। इसी वर्ष बाओज ने इन्हें वास्को और विस्‌राम चिनुक पर प्रथम फिल्ड वर्क के लिए भेजा। सन्‌ 1906 के लगभग एक वर्ष के फिल्ड वर्क के दौरान ये ओरेगन (oregen) की दो भाषा ताकेल्मा (Takelma) और कास्ता कोस्ता (casta costa) पर अपने शोध-प्रबन्ध के लिए सामग्री-संकलन कर वापस लौटे। शोध-प्रबन्ध लिखने के पूर्व ही ये बाओज के पूर्व छात्र एल्फ्रेड क्रोयबर (Alfred Kroeber) जो कैलिफोर्नियन भारतीयों की भाषा एवं संस्कृति के सर्वेक्षण के प्रभारी थे, के निर्देशन में कैलिफोर्निया विश्वविद्यालय में शोध-सहायक के रूप में नियुक्त हुए।
सन्‌ 1908 ई. में इन्हें पेन्सिल्वेनिया विश्वविद्यालय में शिक्षण और शोध के क्षेत्र में फेलोशिप से पुरस्कृत हुए जहाँ ये काटाब्बा (Catabba) में कार्यरत थे। कोलम्बिया विश्वविद्यालय द्वारा इन्हें सन्‌ 1909 ई. में पी.एच.डी. की उपाधि प्रदान की गई परंतु उस समय भी ये अपने छात्रों के साथ भाषा संबन्धित कार्य में संलग्न रहे। सपीर पेन्सिल्वेनिया विश्वविद्यालय में अमेरिकन भाषाओं के विश्लेषण से जुड़े रहे तथा इसी विश्वविद्यालय में अपने दूसरे वर्ष के कार्यकाल में दक्षिणी पेउत (Paiute) एवं होपी व क्षेत्रीय विधियों में स्नातक छात्रों को प्रशिक्षित करते हुए निर्देशक के रूप कार्यरत रहे। सन्‌ 1910 ई. में इन्होंने भूगर्भीय सर्वेक्षण, खनिज संकाय के नृतत्त्वविज्ञान विभाग में प्रथम मुख्य एंथ्रोपोलॉजिस्ट के रूप में पदभार संभाला। इसी वर्ष ओटावा में इनका विवाह हुआ और अपनी पत्नी के साथ वहीं रहने लगे। सोलह वर्षों तक इस पद पर कार्यरत रहते हुए इन्होंने उत्तरी, पश्चमी एवं पूर्वी कनाडा के बहुसंख्यक भाषाओं, यथा- नूटका, वैनुकरणीय भाषा, त्लाइंगित, उत्तरी पश्चमि प्रशांती भाषा, एलबेट्रा (Albetra) में सार्सी और उत्तरी कनाडा के कुचिक (Kutchik) और इंग्लिक (Inglik) भाषा पर कार्य किया।
सपीर की पत्नी लंबे समय से शारीरिक एवं मानसिक रूप से अस्वस्थ रहने के कारण सन्‌ 1914 ई. में सपीर को उनके तीन बच्चों के साथ अकेला छोड़ कर चली बसी। उनकी मदद करने उनकी माँ आई। इस दौरान इन्होंने अपने कोलम्बिया एवं पेन्सिलवेनिया में बिताए पूर्व अध्ययनकाल की कमी बौद्धिक रूप से महसूस की। बावजूद इसके इन्होंने भाषावैज्ञानिक कार्य को जारी रखा। फिर भी ओटावा में बिताए वर्षों में ही इन्होंने अपने महत्तम कार्य संपन्न किये। इनका यह कार्य 1921 के रूपरेखा से संबन्धित था जिसमें इन्होंने अमेरिकन भाषाओं को उनके छ: भाषा परिवार में वर्गीकृत किया जिसका वर्णन उनके प्रसिद्ध ग्रन्थ “Language: An introduction to the study of speech” में मिलता है। यह उनके जीवनकाल की एकमात्र पुस्तक थी जिसमें उन्होंने भाषाविज्ञान के सांस्कृतिक एवं समाजवैज्ञानिक सिद्धांतों को अत्यंत उच्च कोटि लेखन द्वारा प्रस्तुत किया। इस ग्रन्थ में इन्होंने स्वनिम तथा रूपस्वनिमिकी का समावेश किया और अपनी ओर से भाषाविश्लेषण कर एक प्रदर्श (model) प्रस्तुत किया। लेकिन इस ग्रन्थ की विशेषता इस बात में है कि इन्होंने भाषा और संस्कृति के संबन्ध पर बल दिया तथा भाषा के रूप पक्ष (form) के वर्णन में सौंदर्य और सुघड़ता का समावेश किया। आगे चलकर ब्लूमफील्ड और सस्यूर ने इनके अध्ययन को नवीन रूप प्रदान किया। 1920 ई. के प्रारंभ में ये लिंग्विस्टिक सोसायटी ऑफ अमेरिका को बनाने में व्यस्त रहे। इस बीच उन्होंने Language नामक जर्नल निकाला एवं ओटावा में कुछ वर्षों तक कविता लेखन, आलोचना एवं संगीत कला का आस्वाद लिया। परंतु इनका अधिकांश समय छात्रों को विधि और सिद्धांत द्वारा प्रशिक्षित करने में व्यतीत होता था।
इस प्रकार 1925 ई. में उन्नति की दिशा में अग्रसर होते हुए इन्हें शिकागो विश्वविद्यालय की ओर से अध्यक्ष पद के लिए नौकरी का प्रस्ताव आया जो समाजभाषाविज्ञान में सशक्त संकायों को उन्नत करने में प्रयत्नशील था। इन्होंने स्वयं को इक्लेक्टिक एवं अन्तरानुशासिक महत्त्वों में एक गंभीर विचारक के रूप में देखा तथा इसी बौद्धिक उत्साह के साथ इस क्षेत्र से जुड़ गए। दो वर्षों के अंदर ही ये नृतत्त्वविज्ञान एवं सामान्य भाषाविज्ञान के प्रोफेसर के रूप में पदासीन हुए। साथ ही विवरणात्मक भाषाविज्ञान जिसमें ह्‌यूपा और नवाजों पर आधारित क्षेत्रीय कार्य भी सम्मिलित थे, का निरंतर विकास करते रहे तथा सर्वाधिक महत्त्व का विषय जो मानव के संस्कृति और व्यक्तिगत मनोविज्ञान से संबन्धित था, का सैद्धांतिक विवरण प्रस्तुत किया। साथ ही स्वतंत्र अनुशासन भूगर्भशास्त्र और नृतत्त्वविज्ञान एवं समाजविज्ञान के विस्तृत संदर्भ में भाषाविज्ञान की भूमिका प्रस्तुत की। लिंग्विस्टिक सोसायटी ऑफ अमेरिका की स्थापना एवं उसकी पत्रिका के द्वारा इन्होंने संयुक्त राज्य में भाषावैज्ञानिक क्षेत्र में मजबूत आधार स्तंभ खड़ा किया।
सपीर बेन्जिमिन लीवोर्फ के गुरु थे, जिन्होंने (लीवोर्फ ने) येल (Yale) में उनके संरक्षण में अध्ययन किया और उनके अस्वस्थ अवस्था में छात्रों को पढ़ाया। वोर्फ ने होपी भाषा पर भी महत्त्वपूर्ण कार्य किया एवं भाषा और विचार के संबन्धों पर प्रस्तुत सपीर के विचार को अपने विचारों द्वारा संशोधित कर नए आवरण में प्रस्तुत किया। परिणामस्वरूप यही विचार कालांतर में “Sapir-Whorf hypothesis” या वोर्फ के शब्दों में “Principle of Linguistics relativity” नाम से प्रतिपादित हुआ।
बेबी हलदर
बेबी हलदर (या हलधर ) (जन्म 1973) एक भारतीय घरेलू कार्यकर्ता और लेखक हैं, जिनकी प्रशंसित आत्मकथा ऐलो अंधारी (ए लाइफ कम ऑर्डिनरी) (2006) में उनके कठोर जीवन के बारे में बताया गया है, जो एक घरेलू कार्यकर्ता के रूप में बड़ी हो रही हैं और बाद में 13 विदेशी भाषाओं सहित 21 भाषाओं में अनुवाद किया गया।
प्रारंभिक जीवन और विवाह
कश्मीर में जन्मी, उन्हे मुर्शिदाबाद में ४  की उम्र में उसकी जन्म माँ ने छोड़ दिया, जब उसके पिता के अभ्यस्त पेय ने उसकी माँ को उसे छोड़ने के लिए मजबूर किया।  इसके बाद, उसे एक अपमानजनक पिता, एक पूर्व-सैनिक और ड्राइवर और उसकी सौतेली माँ ने पाला था, जिसके साथ वह कश्मीर से मुर्शिदाबाद और अंत में पश्चिम बंगाल के दुर्गापुर तक गई, जहाँ वह पली-बढ़ी।  वह रुक-रुक कर स्कूल जाती थी और छठी कक्षा के बाद पढ़ाई छोड़ दी थी, जब १२ साल की उम्र में, उसके पिता ने उसकी शादी १४ साल के एक वरिष्ठ व्यक्ति और एक छोटे से डेकोरेटर से कर दी।  13 साल की उम्र में अपना पहला बच्चा हुआ था, साथ ही और दो बच्चे एक त्वरित उत्तराधिकार में हुआ था।  इस बीच, जब उसकी बहन को उसके पति ने गला दबाकर मार डाला, तब उसने पड़ोस में घरेलू नौकर के रूप में काम करना शुरू कर दिया।  अंत में 1999 में, 25 साल की उम्र में, घरेलू हिंसा के बाद, वह अपने पति को छोड़कर, अपने तीन बच्चों के साथ ट्रेन में सवार होकर दिल्ली चली गई।  अब एक एकल माता-पिता के रूप में, उन्होंने अपने बच्चों, बेटों सुबोध और तापस और बेटी, पिया का समर्थन और शिक्षित करने के लिए, नई दिल्ली के घरों में एक गृहिणी के रूप में काम करना शुरू कर दिया; और फिर कई शोषक नियोक्ताओं का सामना
साहित्य कैरियर
उनके अंतिम नियोक्ता, लेखक और सेवानिवृ नृविज्ञान प्रोफेसर प्रबोध कुमार और प्रख्यात हिंदी साहित्यकार विशाल मुंशी प्रेमचंद के पोते, जो नई दिल्ली के एक उपनगर, गुड़गांव में रहते हैं, उनकी पुस्तक अलमारियों को धूल चटाते हुए किताबों में उनकी रुचि को देखते हुए, उन्हें पहली बार पढ़ने के लिए प्रोत्साहित किया । लेखक, तस्लीमा नसरीन के आत्मकथात्मक अमर मीबेला (माय गर्लहुड ) से शुरू होकर एक गरीब युवा और गरीब समाज में एक महिला के पैदा होने पर गहरा गुस्सा है। यह गहराई से हलदर को स्थानांतरित कर दिया और एक महत्वपूर्ण मोड़ बन गया, क्योंकि उसे अपनी यादों को प्रेरित करना था, बाद में।  उसने जल्द ही अन्य लेखकों को जोश से पढ़ना शुरू कर दिया।  इसके बाद, दक्षिण भारत की यात्रा पर जाने से पहले, उन्होंने उसे एक नोटबुक और पेन खरीदा और उसे अपनी जीवन कहानी लिखने के लिए प्रोत्साहित किया, जो उसने काम के बाद देर रात को और कभी-कभी काम के बीच, सादे मामले की भाषा का उपयोग करते हुए और मूल बंगाली में लेखन।  जब कुमार एक महीने के बाद वापस आए थे, तो वह पहले ही 100 पेज लिख चुके थे।
कई महीनों के बाद, जब उनके संस्मरण पूरे हुए, तो कुमार ने पांडुलिपि के संपादन में सहायता की, इसे स्थानीय साहित्यिक मंडली के साथ साझा किया और इसका हिंदी अनुवाद किया । यह संस्करण 2002 में कोलकाता के एक छोटे प्रकाशन गृह, रोशानी पब्लिशर्स द्वारा प्रकाशित किया गया था।  उनके आश्चर्य के लिए, पुस्तक शुरू से ही एक सर्वश्रेष्ठ-विक्रेता बन गई।  एशिया में घरेलू नौकरों नेतृत्व में कठिन जीवन पर प्रकाश डालने के साथ ही इसने व्यापक मीडिया का ध्यान आकर्षित किया और दो साल के भीतर इसने दो और संस्करण प्रकाशित किए।   बंगाली मूल, आलो अंधारी (लाइट एंड डार्कनेस) भी 2004 में प्रकाशित हुई थी।  2005 में एक मलयालम संस्करण दिखाई दिया और अंग्रेजी अनुवाद 2006 में प्रकाशित हुआ, जो भारत में सबसे ज्यादा बिकने वाला बना, जबकि द न्यूयॉर्क टाइम्स ने इसे भारत का एंजेला एशेज कहा ।  जल्द ही इसे 21 भाषाओं में अनुवादित किया गया, जिसमें 13 विदेशी भाषाएं शामिल हैं, जिनमें फ्रेंच, जापानी और कोरियाई शामिल हैं।
पुस्तक का जर्मन में 2008 में अनुवाद किया गया है। यह उम्मीद की जाती है कि लेखक स्वयं अपनी प्रकाशक, नई दिल्ली की प्रीति गिल, भारत के दर्शकों के लिए पुस्तक प्रस्तुत करने के लिए जर्मनी का दौरा करेंगे और उन्हें भारत में महिलाओं की वर्तमान स्थिति के बारे में बताएंगे।  जर्मनी के गोएटिंगेन में प्रतिष्ठित जॉर्ज-ऑगस्ट यूनिवर्सिटी ने लेखक और उसके प्रकाशक के साथ 23 नवंबर 2008 को एक सेमिनार आयोजित करने की व्यवस्था की है।  आगे सेमिनार फ्रैंकफर्ट, डसेलडोर्फ, क्रेफ़ेल्ड , हाले , कील , बर्लिन और हीडलबर्ग में आयोजित किए जा रहे हैं।  बंगाली में उनकी दूसरी पुस्तक एशट रूपंतर को भी खूब सराहा गया।
व्यक्तिगत जीवन
वह अपने बेटे, सुबोध और बेटी, पिया के साथ गुड़गांव में रहती है। उनके सबसे बड़े सुबोध अब 20 के दशक में काम करना शुरू कर चुके हैं और अलग से रहते हैं।  2012 तक, हलदर ने अपनी तीसरी किताब पर काम करते हुए, गुड़गांव के DLF सिटी में प्रबोध कुमार के लिए काम करना जारी रखा।  हालाँकि, वह अपनी किताबों से कमाई के साथ कोलकाता में एक घर बना रही है, वह शहर में रहने की योजना बना रही है
भूपेन हाजरिका
भूपेन हाजरिका  (ভুপেন হাজৰিকা / उच्चारण : भूपेन हाजोरिका) (8 सितंबर, 1926- ५ नवम्बर २०११) भारत के पूर्वोत्तर राज्य असम से एक बहुमुखी प्रतिभा के गीतकार, संगीतकार और गायक थे। इसके अलावा वे असमिया भाषा के कवि, फिल्म निर्माता, लेखक और असम की संस्कृति और संगीत के अच्छे जानकार भी रहे थे।
वे भारत के ऐसे विलक्षण कलाकार थे जो अपने गीत खुद लिखते थे, संगीतबद्ध करते थे और गाते थे। उन्हें दक्षिण एशिया के श्रेष्ठतम जीवित सांस्कृतिक दूतों में से एक माना जाता है। उन्होंने कविता लेखन, पत्रकारिता, गायन, फिल्म निर्माण आदि अनेक क्षेत्रों में काम किया।
भूपेन हजारिका के गीतों ने लाखों दिलों को छुआ है। हजारिका की असरदार आवाज में जिस किसी ने उनके गीत "दिल हूम हूम करे" और "ओ गंगा तू बहती है क्यों" सुना वह इससे इंकार नहीं कर सकता कि उसके दिल पर भूपेन दा का जादू नहीं चला। अपनी मूल भाषा असमिया के अलावा भूपेन हजारिका हिंदी, बंगला समेत कई अन्य भारतीय भाषाओं में गाना गाते रहे थे। उन्होंने फिल्म "गांधी टू हिटलर" में महात्मा गांधी का पसंदीदा भजन "वैष्णव जन" गाया था। भारत सरकार ने 2011 में उन्हें पद्मभूषण सम्मानित किया। मरणोपरान्त सन् 2019 में उन्हें भारतरत्न से सम्मानित किया गया है।
जीवन परिचय
हजारिका का जन्म असम के तिनसुकिया जिले की सदिया में हुआ था। हजारिका के पिताजी का नाम नीलकांत एवं माताजी का नाम शांतिप्रिया था। उनके पिताजी मूलतः असम के शिवसागर जिले के नाजिरा शहर से थे। दस संतानों में सबसे बड़े, हजारिका का संगीत के प्रति लगाव अपनी माता के कारण हुआ, जिन्होंने उन्हें पारंपरिक असमिया संगीत की शिक्षा जनम घुट्टी के रूप में दी। बचपन में ही उन्होंने अपना प्रथम गीत लिखा और दस वर्ष की आयु में उसे गाया। साथ ही उन्होंने असमिया चलचित्र की दूसरी फिल्म इंद्रमालती के लिए १९३९ में बारह वर्ष की आयु मॆं काम भी किया।
हजारिका ने करीब 13 साल की आयु में तेजपुर से मैट्रिक की परीक्षा पास की। आगे की पढ़ाई के लिए वे गुवाहाटी गए। 1942 में गुवाहाटी के कॉटन कॉलेज से इंटरमीडिएट किया। 1946 में हजारिका ने बनारस हिंदू विश्वविद्यालय से राजनीति विज्ञान में एम ए किया। इसके बाद पढ़ाई के लिए वे विदेश गए। न्यूयॉर्क स्थित कोलंबिया विश्वविद्यालय से उन्होंने पीएचडी की डिग्री हासिल की।
सम्मान
हजारिका को 1975 में सर्वोत्कृष्ट क्षेत्रीय फिल्म के लिये राष्ट्रीय पुरस्कार, 1992 में सिनेमा जगत के सर्वोच्च पुरस्कार दादा साहब फाल्के सम्मान से सम्मानित किया गया। इसके अलावा उन्हें 2009 में असोम रत्न और इसी साल संगीत नाटक अकादमी अवॉर्ड, 2011 में पद्म भूषण जैसे कई प्रतिष्ठित पुरस्कारों से सम्मानित किया गया। 2019 में इन्हें देश का सर्वोच्च सम्मान भारत रत्न देने की घोषणा की गई। भूपेन हजारिका को 70 वें गणतंत्र दिवस के अवसर पर इन्हें भारत रत्न से नवाजा गया यह सम्मान 8 अगस्त 2019 को राष्ट्रपति श्री रामनाथ कोविंद के द्वारा दिया गया साथ ही दो अन्य नाना जी देशमुख,एवं पूर्व राष्ट्रपति श्री प्रणब मुखर्जी को दिया गया
जर्मनी का ध्वज
जर्मनी का ध्वज जर्मनी का राष्ट्रीय ध्वज है।
सलिया, कांडा तहसील
सलिया, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
शेस्टापुर गाँव, अथमलगोला (पटना)
शेस्टापुर अथमलगोला, पटना, बिहार स्थित एक गाँव है।
चोखामेला
परिचय
चोखामेला के जीवन सम्बन्धित बहुत कम जानकारी उपलब्ध है। चूँकि संत नामदेव (1270-1350) को उनका गुरु कहा जाता है, अत: उनकी कालावधि इसी के आस-पास होना चाहिए। चोखामेला का जन्म महाराष्ट्र के महार जाति में हुआ था। वे मेहुनाराजा नामक गावं में पैदा हुए थे, जो जिला बुल्ढाना की दियोलगावं राजा तहसील में आता है।
चोखामेला बचपन से ही विठोबा(विष्णु) के भक्त थे। हिन्दू समाज-व्यवस्था में निम्न कही गई जाति के लोगों को और कोई आसरा तो था नहीं, अतयव गंभीर प्रकृति के लोग भगवान्-भक्ति को ही उद्धारक मानते थे। ये अलग बात है कि तथाकथित भगवान के मन्दिर में उन्हें प्रवेश भी करने नहीं दिया जाता था। एक बार चोखामेला पंढरपुर आये जहाँ संत नामदेव का कीर्तन हो रहा था। वे नामदेव महाराज के कीर्तन से मंत्र-मुग्ध हो गए।
नामदेव विठ्ठल-भक्त थे और तब वे पंढरपुर में ही रह रहे थे। नामदेव के आकर्षण और विठ्ठल-भक्ति ने चोखामेला को पंढरपुर खिंच लाया। वे अपनी पत्नी सोयरा और पुत्र कर्मामेला के साथ पंढरपुर के पास मंगलवेध में आ कर रहने लगे। चोखामेला नित्य विठोबा के दर्शन करने पंढरपुर आते और मन्दिर की साफ-सफाई करते। यद्यपि, महार होने के कारण मन्दिर में प्रवेश की उन्हें इजाजत नहीं थी। चोखामेला की एक बहन निर्मला भी ही जो विठोबा की भक्त थी। चोखामेला के एक शिष्य बंका का भी उल्लेख आता है। बंका, चोखामेला की पत्नी सोयरा का ही भाई था।
भारत में भक्ति-काल को मोटे तौर पर एक सामाजिक-धार्मिक आन्दोलन कहा जा सकता है जिसके तहत सदियों की सामाजिक-धार्मिक जड़ता को संत- महात्माओं के द्वारा प्रश्नगत किया गया। भक्ति-आन्दोलन से निश्चित रूप से निम्न कही जाने वाली जातियों को बल मिला। वे दूर से ही सही, ढोल-मंजीरे के साथ उच्च जाति हिन्दुओं के कानों में अपनी आवाज पहुँचाने लगे। वे पूछने लगे कि 'नीच' होने में उनका कसूर क्या हैं? कमोवेश यही स्थिति हिन्दू समाज में नारी की थी। शूद्रों और अति-शूद्रों के साथ हिन्दू नारी भी पूछने लगी कि उसके साथ अछूत-सा बर्ताव क्यों ?नामदेव, जो दर्जी समाज के थे और जिनकी सामाजिक स्थिति शूद्रों में थी, चोखामेला को बहुत चाहते थे। वे चोखामेला की विठ्ठल-भक्ति से अभिभूत थे। हमें ऐसे कई प्रसंग मिलते हैं, जब नामदेव ने सनातन हिन्दू पंडा-पुजारियों के क्रोध से चोखामेला का बीच-बचाव किया था।
चोखामेला के बाप-दादाओं का कार्य गावं के हिन्दू घरों में मरे हुए जानवरों को उठा गाँव के बाहर ले जा कर ठिकाने लगाना होता था। इसके लिए उन्हें कोई मेहनतनामा नहीं दिया जाता था। तब, महारों के अलग मोहल्ले गावं के बाहर होते थे। हिन्दुओं की जूठन पर महारों का गुजर होता था। महारों को हिन्दू, अपनी वर्ण-व्यवस्था में चौथे वर्ण में भी नहीं गिनते थे। उन्हें वर्ण-बाह्य माना जाता था। उन्हें शिक्षा प्राप्त करने की मनाही थी। उन्हें सामान्य सुविधाएँ जैसे सार्वजानिक कुँए से पानी भरने की मनाही थी। उनके मन्दिर-प्रवेश पर पाबन्दी थी।
पंढरपुर के विठ्ठल, जो विष्णु का ही रूप है जिन्हें कभी कृष्ण तो कभी शिव के स्वरूप में पूजा जाता हैसंत चोखामेला ने कई अभंग लिखे हैं, जिसके कारण उन्हें भारत का पहला दलित-कवि कहा गया है। सामाजिक-परिवर्तन के आन्दोलन में चोखामेला पहले संत थे, जिन्होंने भक्ति-काल के दौर में सामाजिक-गैर बराबरी को लोगों के सामने रखा। अपनी रचनाओं में वे दलित समाज के लिए खासे चिंतित दिखाई पड़ते हैं।
सिनस मेरिडियन
सिनस मेरिडियन (Sinus Meridiani), मंगल ग्रह पर एक एल्बिडो आकृति के लिए एक आकृतीय नाम है जो उस ग्रह की भूमध्य रेखा के बिलकुल दक्षिण पर पूरब-पश्चिम फैला हुआ है | इसे फ्रांसीसी खगोलशास्त्री केमिली फ्लंमारियन द्वारा १८७० के दशक के आखिर में नामित किया गया था | इसका व्यास १६२२ कि॰मी॰ है और केंद्र ७.१२° द० ४.०° पू० पर स्थित है |
जीप घोटाला
१९४८ का जीप घोटाला भारत गणराज्य में भ्रष्टाचार का पहला बड़ा मामला था। यूनाइटेड किंगडम में भारतीय उच्चायुक्त वी के कृष्ण मेनन ने प्रोटोकॉल की अनदेखी की और एक विदेशी फर्म के साथ सेना की जीपों को खरीदने के लिए ₹८० लाख के अनुबंध पर हस्ताक्षर किए।
घाना का ध्वज
घाना का ध्वज घाना का राष्ट्रीय ध्वज है।
जीप घोटाला
खरीदना
१९४७-४८ के भारत-पाकिस्तान युद्ध के साथ भारतीय सेना को पाकिस्तानी सेना के खिलाफ और अधिक जीपों की आवश्यकता थी। ब्रिटेन में भारतीय उच्चायुक्त वी के कृष्ण मेनन ने नई जीपों की समान कीमत के लिए २,००० नवीनीकृत जीपों के लिए एक आदेश दिया जो संयुक्त राज्य या कनाडा से खरीदी जा सकती थीं। उन्होंने तर्क दिया कि उन्हें पुर्जे अलग से तुरंत पहुँचाए जाएंगे। जिस कंपनी को जीपों की डिलीवरी के लिए सौंपा गया, जो कि अल्पज्ञात एंटी-मिस्टेंट्स थी, उसकी पूंजी केवल £६०५ थी। कृष्णा मेनन बिना किसी निरीक्षण प्रमाण पत्र के कुल भुगतान का ६५% के साथ $१,७२,००० का भुगतान देने के लिए सहमत हुए। इसके साथ उन्होंने केवल १०% जीपों का ही निरीक्षण होने दिया। पहले के अनुबंध में यह निर्धारित किया गया था कि भुगतान का ६५% निरीक्षण पर किया जाएगा, २०% डिलीवरी पर किया जाएगा, और बाकी डिलीवरी के एक महीने बाद किया जाएगा। आने वाली १५५ जीपों में से किसी को भी सेना में उपयोग किए जाने लायक नहीं थी। रक्षा मंत्रालय ने उन्हें स्वीकार करने से इनकार कर दिया, और एंटी-मिस्टेंट्स ने जीपों की डिलीवरी को निलंबित कर दिया। एंटी-मिस्टेंट्स से संपर्क नहीं कर पाने के कारण मेनन ने १,००७ जीपों के लिए एससीके एजेंसियों के साथ एक समझौता किया, जिसमें से ६८ को हर महीने डिलिवर किया गया और भारत सरकार को पुराने अनुबंध से हुए नुकसान की भरपाई करनी पड़ी। प्रत्येक जीप की कीमत £४५८.१० थी, जबकि एंटी-मिस्टेंट्स ने एक जीप को £३०० में बेचा था। मेनन अनुबंध को बदलने के लिए सहमत हुए, जिसके अनुसार छह महीने के लिए हर महीने १२ जीपों की डिलीवरी की जाएगी और फिर १२० जीपों की हर महीने डिलीवरी की जाएगी। हालांकि कंपनी ने दो साल में केवल ४९ जीपों की डेलीवेरी की और सरकार को मुआवजा देने से इनकार कर दिया। ब्रिटेन द्वारा जीपों का भुगतान द्वितीय विश्व युद्ध से पहले भारत पर ब्रिटिश युद्ध के कर्ज का हिस्सा था।
भ्रष्टाचार के आरोप
मेनन ने जीप की खरीद के लिए विदेशी फर्म को प्रोटोकॉल का दरकिनार करते हुए ₹८० लाख के सौदे पर हस्ताक्षर किए। जबकि अधिकांश पैसे का अग्रिम भुगतान किया गया था, केवल 155 जीपों की डिलीवरी की गई थी; प्रधान मंत्री नेहरू ने सरकार को उन्हें स्वीकार करने के लिए मजबूर किया। गृहमंत्री गोविंद बल्लभ पंत और भारत सरकार ने ३० सितंबर १९५५ को घोषणा की कि जीप कांड का मामला न्यायिक जांच के लिए बंद कर दिया गया है और अनंतसयनम अय्यंगार के नेतृत्व वाली जांच समिति के सुझाव को नजरअंदाज कर दिया गया है। उन्होंने घोषणा की, "जहाँ तक सरकार का सवाल है, उसने मामले को बंद करने का मन बना लिया है। यदि विपक्ष संतुष्ट नहीं है तो वे इसे चुनावी मुद्दा बना सकते हैं।" इसके तुरंत बाद ३ फरवरी १९५६ को मेनन को बिना पोर्टफोलियो के मंत्री के रूप में नेहरू कैबिनेट में शामिल किया गया।  बाद में मेनन भारत के रक्षामंत्री के रूप में प्रधानमंत्री जवाहरलाल नेहरू के विश्वसनीय सहयोगी बन गए। हालांकि श्री मेनन की व्यक्तिगत सत्यनिष्ठा पर संदेह करने का कोई सबूत नहीं था।
युसुफ यी
युसुफ यी, जेम्स जे. यी (जन्म 1968) (अंग्रेज़ी:James Yee) एक चीनी अमेरिकी, कैप्टन के पद के साथ एक अमेरिकी पूर्व संयुक्त राज्य सेना के मुस्लिम धर्म गुरु थे। उन्हें संयुक्त राज्य अमेरिका द्वारा गहन जांच के अधीन होने के लिए जाना जाता है, लेकिन बाद में सभी आरोप हटा दिए गए थे।
यी ने ग्वांतानामो बे निरोध शिविर, ग्वांतानामो बे, क्यूबा में एक अमेरिकी जेल शिविर में आयोजित मुस्लिम बंदियों के लिए मुस्लिम पादरी के रूप में सेवा देने के बाद में "पादरी (chaplain), फॉर गॉड एंड कंट्री" के रूप में अपने अनुभवों के बारे में किताब लिखी
व्यक्तिगत जीवन
1991 मेंयी ने लूथरन ईसाई धर्म से इस्लाम धर्म अपना लिया। यी ने सीरिया में धार्मिक प्रशिक्षण प्राप्त किया, जहाँ वह अपनी पत्नी हुदा से मिले। यी की एक बेटी है।
छज्जू अब्बल, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
अंकिता गाबा
अंकिता गाबा एक इन्टरनेट उद्यमी और "सोशल समोसा" की सह-संस्थापक हैं।
प्रारंभिक जीवन और शिक्षा
अंकिता मुंबई की रहने वाली हैं, उन्होंने विल्सन कॉलेज से बिजनेस मैनेजमेंट में स्नातक किया। २०१० में उन्होंने वेलिंगकर इंस्टीटूट ऑफ़ मैनेजमेंट से एमबीऐ पूरी की।
करियर
अंकिता ने २००७ में पीआर उद्योग में अपना व्यावसायिक कैरियर शुरू किया, हस्तियों और फिल्मों के लिए जनसंपर्क का प्रबंधन किया। जून २००८ में, उन्होंने भारत की पहली सोशल मीडिया एजेंसियों में से एक, सुपरचूहा, से अपना पहला काम शुरू किया। अंकिता सामाजिक मीडिया क्लब के मुंबई अध्याय के गठन में एक सर्जक कार्यकर्त्ता रहे हैं, सोशल मीडिया क्लब एक अंतरराष्ट्रीय एनजीओ है जो दुनियाभर के सोशल मीडिया विशेषज्ञों को जोड़ने के लिए काम करता है। २०११ में, उसने भारत में सोशल मीडिया परिदृश्य के बारे में विचारों, विचारों और संवादों के लिए ज्ञान भंडार का एक प्रमुख स्रोत सोशलस्मोसा डॉट कॉम की स्थापना की। यह पोर्टल निजी निवेशकों को मई २०१५ में २-३ करोड़ के लिए बेच दिया गया था।
पालक्काड़ जंक्शन रेलवे स्टेशन
पालक्काड़ जंक्शन (पहले ओलावक्कोड जंक्शन, स्टेशन कोड: PGT), भारतीय राज्य केरल के पालक्काड़ शहर में स्थित एक रेलवे स्टेशन है, और जिले का दूसरा सबसे बड़ा रेलवे स्टेशन है। भारतीय रेलवे खानपान एवं पर्यटन निगम द्वारा किए गए सर्वेक्षण के अनुसार, पालक्काड़ जंक्शन केरल राज्य का सबसे स्वच्छ रेलवे स्टेशन है। यह षोर्णुर जंक्शन और त्रिवेंद्रम सेंट्रल रेलवे स्टेशन के बाद पटरियों की संख्या के मामले में केरल राज्य का तीसरा सबसे बड़ा रेलवे स्टेशन है। यह केरल के सबसे लंबे रेलवे प्लेटफार्मों में से एक है। स्टेशन से श्री गुरुवायुरप्पन मंदिर 3 किमी, पुथूर, जहां प्रसिद्ध पुथूर-वेला प्रतिवर्ष मनाया जाता है 5 किमी, पलक्कड़ फोर्ट 5.6 किमी, धोनी झरने 7.2 किमी, सिरुवेनी बांध 43 किमी और साइलेंट वैली नेशनल पार्क 45 किमी की दूरी पर स्थित है यह केरल के पालक्काड़ शहर के लिए प्रमुख रेलवे केन्द्र के रूप में कार्य करता है, जबकि दूसरा छोटा स्टेशन पलक्कड़ टाउन रेलवे स्टेशन है जो शहर के भीतर स्थित है।
अवस्थिति
स्टेशन पलक्कड़ केएसआरटीसी बस स्टैंड से 4 km पर स्थित है। ओलवाक्कोड पलक्कड़ का एक उपनगर है और एनएच 213 पर स्थित है जो पालक्काड़ को कोड़िकोड से जोड़ता है। यह स्टेशन पालक्काड़ रेलवे मंडल का मुख्यालय भी है। यह भारतीय रेलवे के दक्षिणी रेलवे क्षेत्र के महत्वपूर्ण रेलवे स्टेशनों में से एक है।
रेलमार्ग
पालक्काड़ जंक्शन जोलारपेट्टई-शोरानूर रेलवे मार्ग पर स्थित है और पलक्कड़ - मदुरई रेल मार्ग का समाप्ति बिंदु है।
भूमिकारूप व्यवस्था
स्टेशन में पांच प्लेटफार्म उपलब्ध है। प्लेटफार्म 1, 2 और 3 का उपयोग शोरनूर, त्रिशूर और पलक्कड़ शहर की ओर जाने वाली ट्रेनों के लिए किया जाता है, वहीं प्लेटफॉर्म 4 और 5 का उपयोग मुख्य रूप से चेन्नई की ओर जाने वाली ट्रेनों के लिए किया जाता है। इलेक्ट्रॉनिक इंटरलॉकिंग सिस्टम, जो प्रचलित रूट रिले इंटरलॉकिंग सिस्टम को बदल देगा, को भी पूरा किया गया। पोलाची जंक्शन से ट्रेनों के यहां प्रवेश करते ही जंक्शन पर ट्रेन का आवागमन काफी अधिक हो जाएगा।
मेमू शेड
यहां षोर्णुर और इरोड के बीच चलने वाली उपनगरीय ट्रेनों की देख-भाल के लिए एक मेनलाइन इलेक्ट्रिक मल्टीपल यूनिट मेमू शेड संचालित किया जाता है।
किस्टापूर, जैपूर मण्डल
किस्टापूर, जैपूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
भारतीय जन नाट्य संघ
भारतीय जन नाट्य संघ या इंडियन पीपल्स थियेटर असोसिएशन (इप्टा) कोलकाता स्थित रंगमंच कर्मियों का एक दल है। इसका नामकरण प्रसिद्ध वैज्ञानिक महात्मा गांधी - होमी जहांगीर भाभा ने किया था।
स्थापना
२५ मई १९४३ को मुंबई के मारवाड़ी हाल में प्रो. हीरेन मुखर्जी ने इप्टा की स्थापना के अवसर की अध्यक्षता की और आह्वान किया, “लेखक और कलाकार आओ, अभिनेता और नाटककार आओ, हाथ से और दिमाग़ से काम करने वाले आओ और स्वंय को आज़ादी और सामाजिक न्याय की नयी दुनिया के निर्माण के लिये समर्पित कर दो”।
सुनराकोट, सोमेश्वर तहसील
सुनराकोट, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
हनुमान सिंह
हनुमान सिंह (१८२२ - ) भारत के एक स्वतंत्रता सेनानी थे जिनको 'छत्तीसगढ का मंगल पाण्डे' कहा जाता है। 18 जनवरी 1858 को उन्होने सार्जेंट मेजर सिडवेल की हत्या कर दी थी जो रायपुर के तृतीय रेजीमेंट का फौजी अफसर था।
रायपुर में उस समय फौजी छावनी थी जिसे 'तृतीय रेगुलर रेजीमेंट' का नाम दिया गया था। ठाकुर हनुमान सिंह इसी फौज में मैग्जीन लश्कर के पद पर नियुक्त थे। सन् 1857 में उनकी आयु 35 वर्ष की थी।  विदेशी हुकूमत के प्रति घृणा और गुस्सा था। रायपुर में तृतीय रेजीमेंट का फौजी अफसर था सार्जेंट मेजर सिडवेल।  दिनांक 18 जनवरी 1858 को रात्रि 7:30 बजे हनुमान सिंह अपने साथ दो सैनिकों को लेकर सिडवेल के बंगले में घुस गये और तलवार से सिडवेल पर घातक प्रहार किये। सिडवेल वहीं ढेर हो गया।
हनुमान सिंह के साथ तोपखाने के सिपाही और कुछ अन्य सिपाही भी आये। उन्हीं को लेकर वह आयुधशाला की ओर बढ़े और उसकी रक्षा में नियुक्त हवलदार से चाबी छीन ली। बन्दूको में कारतूस भरे। दुर्भाग्यवश फौज के सभी सिपाही उसके आवाहन पर आगे नहीं आये। इसी बीच सिडवेल की हत्या का समाचार पूरी छावनी में फैल चुका था। लेफ्टिनेन्ट रैवट और लेफ्टिनेन्ट सी.एच.एच. लूसी स्थिति पर काबू पाने के लिये प्रयत्न करने लगे। हनुमान सिंह और उसके साथियों को चारों ओर से घेर लिया गया। हनुमान सिंह और उसके साथ छः घंटों तक अंग्रेजों से लोहा लेते रहे। किन्तु धीरे-धीरे उनके कारतूस समाप्त हो गये। अवसर पाकर हनुमान सिंह फरार होने में सफल हो गये। किन्तु उनके 17 साथियों को अंग्रजों ने गिरफ्तार कर लिया।
इसके बाद हनुमान सिंह कभी अंग्रेजों के हाथ नहीं लगे। 22 जनवरी 1858 को उनके साथी क्रांतिकारियों को फांसी दे दी गई, जिनके नाम हैं: शिवनारायण, पन्नालाल, मतादीन, ठाकुर सिंह, बली दुबे, लल्लासिंह, बुद्धू सिंह, परमानन्द, शोभाराम, गाजी खान, अब्दुल हयात, मल्लू,   दुर्गा प्रसाद,  नजर मोहम्मद, देवीदान,  जय गोविन्द।
यूनान का ध्वज
यूनान का ध्वज यूनान का राष्ट्रीय ध्वज है।
लिस्बन
लिस्बन युरोप में पुर्तगाल देश की राजधानी है।
ग्रेनाडा का ध्वज
ग्रेनाडा का ध्वज ग्रेनाडा का राष्ट्रीय ध्वज है।
सलीगांव, कांडा तहसील
सलीगांव, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
बावापूर, खानापूर मण्डल
बावापूर, खानापूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
सूरजपुर गाँव, अथमलगोला (पटना)
सूरजपुर अथमलगोला, पटना, बिहार स्थित एक गाँव है।
गंगा-जमुनी तहज़ीब
गंगा-जमुनी तहज़ीब उत्तरी भारत के मैदानों, विशेषकर दोआब क्षेत्र की उस संस्कृति को कहते हैं जिसमें हिन्दू-मुस्लिम समुदाय पारस्परिक भाईचारे के साथ रहते हैं। यह नाम गंगा और यमुना (जिसे ही जमुना कहते है) नदी से आया है। इन नदियों के बीच के मैदानी इलाकों में रहने वाली आबादी मुस्लिम सांस्कृतिक तत्वों के साथ हिन्दू सांस्कृतिक तत्वों को मिश्रित रूप से अपनाती है। यह संस्कृति दक्षिण एशिया के इतिहास में हिन्दुओं और मुसलमानों के बीच मेल-मिलाप के कारण उभरी।
इस तहज़ीब (संस्कृति) में भाषा की एक विशेष शैली, साहित्य, मनोरंजन, वेशभूषा, शिष्टाचार, विश्वदृष्टि, कला, वास्तुकला और व्यंजन शामिल हैं। यह कमोबेश हिन्दुस्तान क्षेत्र यानी उत्तरी दक्षिण एशिया के मैदानी इलाकों में व्याप्त है। भारत में विभिन्न धर्मों के अनुयायियों द्वारा एक दूसरे के त्यौहार मना के सांप्रदायिक सद्भाव प्रकट करना गंगा जमुनी तहज़ीब मानी जाती है।
गंगा-जमुनी तहज़ीब के कुछ ऐतिहासिक उदहारण हैं, उर्दू भाषा का उद्भव, मलिक मोहम्मद जायसी द्वारा अवधी भाषा में लिखी पद्मावत, भक्ति काल के कई कवि जैसे कि कबीर जो मुसलमान और हिन्दू दोनों के तत्व के साथ रचनाएँ लिखें। आधुनिक समय में लखनऊ या हैदराबाद की नवाबी संस्कृति इसका उदहारण मानी जाती है। गंगा-जमुनी तहज़ीब वाक्यांश का उद्गम अवधी भाषा से माना जाता है।
छजलेट, कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
पोरबन्दर बन्दरगाह
पोरबन्दर बन्दरगाह गुजरात का एक महत्वपूर्ण बन्दरगाह है। इसका अधिकतर व्यापार पूर्वी अफ्रीका से होता है। वर्षा के दिनों में यह बन्दरगाह बन्द रहता है। यहां से नमक और सीमेण्ट का निर्यात और कोयला, खजूर तथा मशीनों का आयात होता है।
रॉक डॉग
रिलीज
लगभग पूरी बन चुकी फिल्म को 15 जून 2016 पर शंघाई इंटरनेशनल फिल्म फेस्टिवल में प्रदर्शित किया गया था। समिट एंटरटेनमेंट ने इस फिल्म को 24 फरवरी, 2017 पर जारी किया था।
शहीद कोश
शहीद कोश या 'डिक्शनरी ऑफ मार्टर्स' भारतीय ऐतिहासिक अनुसंधान परिषद (ICHR) द्वारा तैयार किया गया एक कोश है जिसमें भारत के स्वाधीनता संग्राम के शहीदों के नामों का संकलन है। इस शब्दकोश में 'शहीद' उन लोगों को माना गया है जिनकी स्वंतंत्रता संग्राम के दौरान मृत्यु हो गई अथवा जो हिरासत में मारे गए थे अथवा जिन्होंने भारत की आजादी के लिये राष्ट्रीय आंदोलन में भाग लिया और जिन्हें ब्रितानी सरकार ने मृत्युदण्ड दिया। इसमें आजाद हिन्द फौज उन सैनिकों या पूर्व-सैन्यकर्मियों को भी शामिल किया गया है जो अंग्रेजों से लड़ते हुए मारे गए थे।
इसमें 1857 का विद्रोह, जलियाँवाला बाग नरसंहार (1919), असहयोग आंदोलन (1920-22), सविनय अवज्ञा आंदोलन (1930-34), भारत छोड़ो आंदोलन (1942-44), क्रांतिकारी आंदोलनों (1915-34), किसान आंदोलन, आदिवासी आंदोलन, रियासतों में ज़िम्मेदार सरकार के लिए आंदोलन (प्रजामंडल), इंडियन नेशनल आर्मी (INA, 1943-45), रॉयल इंडियन नेवी अपसर्ज (RIN, 1946) आदि के शहीदों को शामिल किया गया है। इन संस्करणों में करीब 13,500 शहीदों के बारे में जानकारी दी गई है।
इसे निम्नलिखित पाँच खंडों (क्षेत्रवार) में प्रकाशित किया गया है:
सौला, रानीखेत तहसील
सौला, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
वैदिक परम्परा
वैदिक परम्परा वेद धर्म अथवा हिन्दू धर्म का दूसरा नाम है।
इस के अनुसार इस परम्परा का गूढ रहस्य चेतना अथवा आत्मज्ञान विज्ञान है।
सुनहला चावल
सुनहरा चावल (गोल्डन चावल) औरिजा सैटिवा चावल का एक किस्म है जिसे बिटा-कैरोटिन, जो खाने वाले चावल में प्रो-विटामिन ए का अगुआ है, के जैवसंश्लेषण के लिए जेनेटिक इंजिनियरिंग के द्वारा बनाया जाता है। चावल के वैज्ञानिक विवरण पहली बार 2000 साल में साइंस में प्रकाशित हुए थे। सुनहरे चावल का विकास उन क्षेत्रों में उपयोग करने के लिए किया गया जिन क्षेत्रों में आहार के रूप में ग्रहण किए जाने वाले विटामिन ए की कमी है। 2005 में एक नए किस्म के चावल सुनहला चावल-2 की घोषणा की गई जो सुनहले चावल की तुलना में 23 गुना ज्यादा बेटा-कैरोटिन पैदा करता है। वर्तमान में मानव के उपभोग के लिए उनमें से कोई भी किस्म उपलब्ध नहीं है। हालांकि गोल्डेन चावल का विकास मानवीय उपयोग के लिए किया गया था लेकिन इसे पर्यावरण से जुड़े और भूमंडलीकरण के विरोधी कार्यकर्ताओं के भारी विरोध का सामना करना पड़ा.
सुनहले चावल का निर्माण
सुनहले चावल का निर्माण स्वीस फेडरल इंस्टिट्यूट ऑफ टेक्नोलॉजी में इंस्टिट्यूट ऑफ प्लांट सायंसेज के इंगो पोट्रिकस ने फ्रिबर्ग विश्वविद्यालय के पीटर वेयर के साथ काम करते हुए किया था। परियोजना 1992 में शुरू की गयी और 2000 साल में इसके प्रकाशन के समय सुनहले चावल को जैव प्रौद्योगिकी में एक महत्वपूर्ण सफलता मान लिया गया, क्योंकि शोधकर्ताओं ने एक पूरे जैवसंश्लेषण पद्धति को अभियंत्रित कर लिया था।
सुनहले चावल की डिजाईन बेटा-कैरोटिन, उत्पादन के लिए की गयी थी। चावल का भाग जिसे लोग खाते हैं, जिसे एण्डोस्पर्म कहते हैं और जो विटामिन-ए का अगुआ है। चावल के पौधे प्राकृतिक रूप से बेटा-करोटिन पैदा करते हैं, जो करेटोनॉयड पिगमेंट हैं जो पत्तियों में प्रकट होते हैं और प्रकाशसंश्लोषण में भाग लेते हैं। हालांकि, आम तौर पर पौधे एण्डोस्पर्म में रंगद्रव्य उत्पादन नहीं करते हैं क्योंकि प्रकाश संश्लेषण एण्डोस्पर्म में घटित नहीं होता है।
सुनहले चावल का निर्माण दो बेटा-कैरोटिन बायोसिनथेसिस जीन युक्त चावल के रूपांतरण के द्वारा किया जाता है:
पीएसवाइ और सीआरटी1 जीनों का रूपांतरण चावल नाभिकीय जिनॉम में किया जाता था तथा एक निश्चित एण्डोस्पर्म प्रोमोटर के अधीन रखा जाता था, जिससे वे केवल एण्डोस्पर्म में व्यक्त हों. एक्सोजेनस एलवाईसी जीन के पास एक पारगमन पेप्टाईड क्रम जुड़ा होता है जिससे वह प्लास्टिड तक जा सके, जहां जेरानिल जेरानिल डिफॉस्फेट का निर्माण घटित होता है। crt1 जीन मार्ग पूर्ण करने के लिए एक जरूरी समावेश है क्योकि यह कैरेटोनॉयड के संश्लेषण के विविध चरणों को उत्प्रेरित कर सकता है जबकि इन चरणों के लिए पौधे में एक से अधिक एन्जाइम की जरूरत होती है। अभियंत्रित मार्ग का अंतिम उत्पाद लाइकोपीन है, लेकिन अगर पौधा लाइकोपीन को संचित कर लेता है तो चावल का रंग लाल होगा. हाल के विश्लेषण से पता चला है कि पौधे की अंतर्जात एंजाइम लाइकोपीन को एण्डोस्पर्म में बेटा-कैरोटिन के लिए आगे बढ़ाती है, एक निश्चित पीला रंग जिसपर इसका नामकरण हुआ है। मूल सुनहले चावल को SGR1 कहा जाता था और मूल ग्रीनहाउस अवस्था में यह 1.6 μg /g कैरोटिनॉयड उत्पादित करता है।
परवर्ती विकास
सुनहले चावल को फिलिपीन्स, ताइवान में तथा अमेरिकन चावल कल्टिवार 'कोकोद्राई' के साथ और स्थानीय चावल कल्टीवार्स के साथ किया उत्पादित गया है। इन सुनहले चावल कल्टीवार्स का पहला फील्ड परीक्षण 2004 में लुइसियाना राज्य विश्वविद्यालय कृषि केन्द्र द्वारा किया गया. फिल्ड परीक्षण सुनहले चावल के पोषण मूल्य के अधिक सटीक मापन की अनुमति देगा तथा खाद्य परीक्षण के लिए रास्ता साफ करेगा. फील्ड परीक्षण के प्रारंभिक परिणामों से पता चला कि ग्रीनहाउस अवस्था में विकसित सुनहले चावल की तुलना में खेत में विकसित सुनहरा चावल 4 से 5 गुना अधिक बेटा कैरोटिन उत्पादित करता है।
जून 2005 में, अनुसंधानकर्ता पीटर बेयर ने बील एवं मेलिंडा गेट्स फाउंडेशन से सुनहले चावल में प्रो-विटामीन ए, विटामीन-ई, आयरन एवं जिंक की जैवउपलब्धता के स्तर को बढ़ाकर तथा जेनेटिक बदलाव के द्वारा प्रोटीन गुण में सुधार कर उसको और सुधारने के लिए धन प्राप्त किया।
सुनहला चावल और विटामिन ए की कमी
यह अनुसंधान जिसने सुनहरे चावल के निर्माण का रास्ता साफ किया, उन बच्चों की मदद करने के लिए किया गया जो विटामिन ए की कमी (VAD) से पीड़ित हैं। 21वीं शताब्दी की शुरूआत में अफ्रीका और दक्षिण पूर्व एशिया के 118 देशों के 124 मिलियन लोगों के वीएडी (VAD) से पीड़ित होने का अनुमान था। वीएडी (VAD) एक वर्ष में 1-2 मिलियन मौतों, अपरिवर्नीय अंधता के 500,000 मामले तथा शुष्काक्षिपाक के लाखों मामले के लिए जिम्मेदार है। बच्चों और गर्भवती महिलाओं पर सबसे अधिक खतरा होता है। विटामिन ए को आलग से न्यूनतापूरक के रूप में खिलाया जाता है और उन क्षेत्रों में उसे इंजेक्शन से दिया जाता है जहां खाने में विटामिन ए की कमी होती है। 1999 तक 43 देशों में 5 वर्ष से कम उम्र के बच्चों के लिए विटामिन ए अनुपूरण कार्यक्रम थे; इनमें से 10 देशों में प्रति वर्ष पूरक के दो हाई डोज उपलब्ध थे, जो युनिसेफ के अनुसार वीएडी को प्रभावपूर्ण ढंग से खत्म कर सकते हैं। हालांकि यूनिसेफ और बहुत से स्वयंसेवी संस्थान अनुपूरण में लगे हुए हैं इस बात को ध्यान में रखते हुए कि. यथासाध्य बार-बार कम खुराक का सम्पूरण लक्ष्य होना चाहिए.
क्योंकि कई देशों में जहां के खानों में विटामीन ए की कमी होती है, बच्चे चावल को एक पूर्ण अहार की तरह लेते हैं, इसलिए प्रोविटामिन ए उत्पादित करने के लिए चावल का जेनेटिक बदलाव विटामिन अनुपूरक का एक बेहतर और कम खर्चीला विकल्प हो सकता है, या हरी सब्जियों की खपत या एनिमल प्रोडक्ट की खपत को बढ़ाना भी एक अच्छा विकल्प हो सकता है। इसे जेनेटिक रूप से अभियंत्रित आयोडाईज्ड नमक या फ्लोरिडेटेड पानी के समकक्ष रखा जा सकता है।
सुनहले चावल की पोषण संबंधी-क्षमता से लाभ के प्रारंभिक विश्लेषण के सुझाव के अनुसार सुनहले चावल की खपत अंधेपन की समस्या तथा मृत्यु दर की बढ़ोतरी को खत्म नहीं करेगा, बल्कि इसे अन्य विटामिन ए संपूरक विधि की तरह एक अनुपूरक के रूप में देखा जाना चाहिए. तब से, समुचित प्रोविटामिन ए के साथ सुनहले चावल के उन्नत प्रभेदों का विकास इसके पोषक तत्वों के पूरे खाद्य जरूरतों को उन लोगों तक पहुंचाने के लिए किया गया जो रोज लगभग 75 ग्राम चावल खाते हैं।
विशेष रूप से, चूंकि कैरोटिन हाईड्रोफोलिक होते हैं, इसलिए विटामिन ए की कमी को दूर करने के योग्य होने के लिए सुनहले चावल के खाद्य में समुचित वसा (या और अधिक विटामिन ए अनुपूरक) का मौजूद रहना जरूरी है। इस संदर्भ में यह महत्वपूर्ण है कि विटामिन ए की कमी शायद ही कभी एक अलग घटना है, बल्कि आमतौर पर एक संतुलित आहार की एक सामान्य कमी के साथ इसका जुड़ाव है। इसलिए, विटामिन ए के अन्य प्राकृतिक स्रोतों के समान जैवउपलब्धता को ग्रहण करने के बारे में, ग्रीनपीस का अनुमान है कि वयस्क मनुष्य को उनके बेटा-कैरोटिन के आरडीओ को प्राप्त करने के लिए पहली नस्ल का पकाया हुआ लगभग 9 किलोग्राम सुनहला चावल खाने की जरूरत है, जबकि एक स्तनपान कराने वाली महिला को दुगनी मात्रा की आवश्यकता होगी, एक असंतुलित भोजन (वसा की कमी) का प्रभाव पूरी तरह से जिम्मेदार नहीं होता. दूसरे शब्दों में, विटामिन ए की कमी को घटाने या कम करने के लिए भौतिक रूप से पर्याप्त मूल सुनहले चावल को पैदा करना और साथ ही खाना दोनों ही लगभग असंभव है। यह दावा हालांकि सुनहले चावल के प्रोटोटाइप कल्टिवार से संबंधित है, अधिक हाल के संस्करणों में विटामिन ए के अपेक्षाकृत अधिक उच्च गुण हैं।
सुनहला चावल और बौद्धिक संपदा के मुद्दे
पॉट्रिकस ने किसानों को निर्वाह के लिए मुफ्त में सुनहले चावल को वितरित करने के प्रयास में अग्रणी भूमिका निभाई थी। इसके लिए कई कंपनियों की जरूरत थी जिनके पास इसे मुफ्त में लाइसेंस देने के लिए बेयर के शोधों पर बौद्धिक संपदा अधिकार था। बेयर ने यूरोपियन आयोग 'कैरोटिन प्लस' अनुसंधान कार्यक्रम से धन प्राप्त किया था, धन प्राप्त करने के लिए कानूनी तौर पर यह जरूरी था कि वे अपने आविष्कार के अधिकार कार्यक्रम की कारपोरेट प्रायोजक, जेनेका (अब सिंजेन्टा) को सौंप दें. बेयर और पॉट्रिकस ने सुनहला चावल बनाने के लिए 32 विभिन्न कंपनियों और विश्वविद्यालयों के 70 बौद्धिक संपदा अधिकारों का इस्तेमाल किया। उन्हें इन सभी के लिए मुफ्त लाइसेंस स्थापित करने की जरूरत पड़ी जिससे कि सिंजेन्टा और परियोजना के अन्य मानवीय साझेदार प्रजजन कार्यक्रम में सुनहले चावल का उपयोग कर सकें तथा नई फसलें विकसित कर सकें.
मुफ्त लाइसेंस, तथाकथित मानवीय उपयोग लाइसेंस को एक सकारात्मक प्रचार, खासकर जुलाई 2000 में टाईम पत्रिका में, कि सुनहला चावल बना लिया गया है, के कारण जल्दी ही मंजूरी मिल गयी। सुनहले चावल को आनुवंशिक रूप से संशोधित पहली फसल कहा जाता है जो तार्किक रूप से फायदेमंद था और इस प्रकार इसे व्यापक स्वीकृति मिली. मोनसेंटो पहली कंपनी थी जिसने ग्रुप फ्री लाइसेंस की मंजूरी दी.